**VÝZVA - UPOZORNENIE**

**Polícia aj touto cestou upozorňuje na škody páchané na senioroch, tzv. „vnukovské podvody“.**

Recept podvodu je nasledovný: podvodníci telefonicky zavolajú staršej osobe, vydávajú sa za advokátov, policajtov, sudcov, alebo za vnuka danej osoby. Uvádzajú, že u vnuka v Maďarsku policajti našli drogy, a preto ho zadržali.

Starého človeka navádzajú na zaplatenie kaucie, aby sa jeho vnuk mohol hájiť na slobode. Držia ho stále na linke, podvodník ho informuje, že pred domom naňho čaká taxík, tam môže odovzdať peniaze. Peniaze v obálke vraj potom už odvezie taxikár priamo vnukovi.

Stalo sa aj to, že danú osobu odviezli taxíkom k bankomatu, aby určenú sumu mohol vybrať.

Starší ľudia v pomykove často podľahnú podvodu, a svoje usporené peniaze podvodníkovi odovzdajú.

V Dunajskej Strede už polícia dostala viac oznámení o „úspešnom“ podvode, ako aj o viacerých pokusoch o podvod. Doteraz najvyššia vylákaná suma bola 10 000 eur.

Polícia preto dôrazne upozorňuje starších ľudí a ich rodinných príslušníkov:

- ak im príde takýto hovor, treba ho zrušiť a zavolať svojmu dieťaťu, vnukovi, členovi domácnosti, a tak si overiť opodstatnenosť informácie,

- ani polícia, ani iná organizácia nepýta od zadržanej osoby peniaze.

Zároveň žiadajú, aby príbuzní upozornili starších na nebezpečenstvo vyplývajúce z tejto série podvodov!